ประกาศกระทรวงการคลังประกาศกระทรวงการคลังเรื่องหลักเกณฑ์และวิธีการในการขออนุญาตมีสำนักงานบริการด้านหลักทรัพย์และเงื่อนไขในการอนุญาต----------------------------- อาศัยอำนาจตามความในมาตรา๑๐ แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.๒๕๒๒รัฐมนตรีว่าการกระทรวงการคลังออกข้อกำหนดไว้ ดังต่อไปนี้ ข้อ ๑ในประกาศนี้คำว่า "สำนักงานบริการด้านหลักทรัพย์" หมายความว่าสำนักงานสาขาของบริษัทหลักทรัพย์ประเภทจำกัดขอบเขตการประกอบธุรกิจหลักทรัพย์เฉพาะที่กำหนดในประกาศนี้ ข้อ ๒บริษัทหลักทรัพย์ที่จะขออนุญาตจัดตั้งสำนักงานบริการด้านหลักทรัพย์ได้ต้องมีคุณสมบัติดังนี้ (๑) ได้รับอนุญาตประกอบธุรกิจหลักทรัพย์ประเภทกิจการนายหน้าซื้อขายหลักทรัพย์ (๒)เป็นบริษัทหลักทรัพย์ที่เป็นสมาชิกของตลาดหลักทรัพย์แห่งประเทศไทย หรือกรณีมิได้เป็นบริษัทหลักทรัพย์ที่เป็นสมาชิกของตลาดหลักทรัพย์แห่งประเทศไทยต้องมีมูลค่าการซื้อขายหลักทรัพย์ในรอบ ๑๒ เดือนหลังสุดก่อนยื่นคำขออนุญาตไม่น้อยกว่าส่วนเฉลี่ยมูลค่าการซื้อขายหลักทรัพย์ทั้งหมดของบริษัทหลักทรัพย์ที่เป็นสมาชิกของตลาดหลักทรัพย์แห่งประเทศไทย (๓) มีผลการดำเนินงานมีกำไรสุทธิติดต่อกัน ๒ปีหลังสุดก่อนยื่นคำขอและต้องไม่มีขาดทุนสะสมยกมาจากปีก่อน ๆ ด้วยยกเว้นกรณีที่พิสูจน์ได้ว่าการไม่มีกำไรนั้นเกิดจากเหตุสุดวิสัยซึ่งอยู่นอกเหนือการควบคุมของผู้ขออนุญาต ข้อ ๓การขออนุญาตจัดตั้งสำนักงานบริการด้านหลักทรัพย์จะกระทำได้เฉพาะในเขตอำเภอเมืองหรืออำเภอขนาดใหญ่ที่ไม่ได้ตั้งอยู่ในกรุงเทพมหานครจังหวัดนนทบุรี จังหวัดสมุทรปราการ และจังหวัดปทุมธานี ข้อ ๔ให้บริษัทหลักทรัพย์ตามข้อ ๒ ยื่นคำขออนุญาตต่อรัฐมนตรีผ่านธนาคารแห่งประเทศไทย จำนวน ๒ ชุด คำขออนุญาตอย่างน้อยต้องมีรายการดังต่อไปนี้ (๑) วัน เดือน ปี ที่ยื่นคำขออนุญาต (๒) ชื่อบริษัทผู้ขออนุญาต (๓)สถานที่ที่จะใช้เป็นสำนักงานบริการด้านหลักทรัพย์ และแผนที่ประกอบโดยสังเขป (๔)โครงการของสำนักงานบริการด้านหลักทรัพย์ที่จะขอจัดตั้งขึ้น ซึ่งต้องแสดงรายละเอียดดังนี้ (ก)จำนวนเครื่องมือที่ใช้เพื่อการติดต่อซื้อขายหลักทรัพย์ ที่จะติดตั้งทันทีที่ได้รับอนุญาตจากรัฐมนตรี เช่น เครื่องคอมพิวเตอร์เครื่องโทรสาร และเครื่องโทรศัพท์ เป็นต้น (ข)จำนวนลูกค้าที่มีอยู่แล้วในพื้นที่ที่ขออนุญาต และปริมาณการซื้อขายของลูกค้าดังกล่าวในระยะ ๒ ปีหลังสุดก่อนยื่นคำขอ (ค) ประมาณการจำนวนลูกค้าในพื้นที่ที่ขออนุญาตและปริมาณการซื้อขายของลูกค้าดังกล่าวในอนาคตอย่างน้อย ๓ ปี (ง)ประมาณการรายได้และค่าใช้จ่ายของสำนักงานบริการด้านหลักทรัพย์ในอนาคตอย่างน้อย ๓ ปี (จ)วิธีปฏิบัติงานและการควบคุมภายในของสำนักงานบริการด้านหลักทรัพย์ ข้อ ๕สำนักงานบริการด้านหลักทรัพย์ที่ได้รับอนุญาตตามประกาศนี้ให้ทำหน้าที่ได้เฉพาะกิจการดังต่อไปนี้เท่านั้น คือ (๑) รับคำขอเป็นลูกค้า (๒)รับคำสั่งซื้อหรือคำสั่งขายหลักทรัพย์จากลูกค้า (๓)ดำเนินการเกี่ยวกับการยืนยันการซื้อหรือขายหลักทรัพย์ (๔)รับเช็คค่าซื้อหลักทรัพย์จากลูกค้าหรือส่งมอบเช็คค่าขายหลักทรัพย์ให้ลูกค้า (๕) รับมอบหรือส่งมอบหลักทรัพย์ให้ลูกค้า (๖)จัดแสดงความเคลื่อนไหวของราคาหลักทรัพย์ให้ลูกค้าทราบและอาจจัดทำข้อมูลเกี่ยวกับหลักทรัพย์ต่าง ๆไว้ให้บริการลูกค้าตามความจำเป็นที่สำนักงานบริการด้านหลักทรัพย์ที่ได้รับอนุญาต ข้อ ๖การชำระค่าซื้อหรือขายหลักทรัพย์ให้กระทำโดยใช้เช็คขีดคร่อมเฉพาะหรือการโอนเงินทางบัญชีที่เปิดไว้กับธนาคารพาณิชย์ การชำระราคาตามวรรคหนึ่งให้กระทำโดยตรงระหว่างลูกค้ากับสำนักงานใหญ่เท่านั้น ข้อ๗ เมื่อมีลูกค้ามอบหมายให้ขายหลักทรัพย์ให้สำนักงานบริการด้านหลักทรัพย์ รับมอบหลักทรัพย์ไว้แทนสำนักงานใหญ่และออกใบรับหลักทรัพย์ให้ลูกค้าและเมื่อขายหลักทรัพย์ได้แล้วให้สำนักงานบริการด้านหลักทรัพย์ส่งหลักทรัพย์นั้นให้สำนักงานใหญ่ต่อไป ข้อ ๘ประกาศนี้ให้ใช้บังคับตั้งแต่วันประกาศในราชกิจจานุเบกษา เป็นต้นไป ประกาศณ วันที่ ๒๙ มิถุนายน ๒๕๓๓ ประมวล สภาวสุ รัฐมนตรีว่าการกระทรวงการคลัง[รก.๒๕๓๓/๑๑๗/๕๒๕๒/๕ กรกฎาคม ๒๕๓๓] เพ็ญพร/พิมพ์/แก้ไข ๙/๐๙/๔๕ A+B(C)